I Z V O D

 iz zapisnika s 17. sjednice Općinskog vijeća Općine Kloštar Podravski,

održane 22. ožujka 2023. godine u vijećnici Općine Kloštar

Podravski, Kralja Tomislava 2

#  Sjednica je sazvana sazivom KLASA: 024-02/23-01/02, URBROJ: 2137-16-01/01-23-01 od 14. ožujka 2023. godine.

 Sjednicu je otvorila predsjednica u 19.00 sati i pozdravila prisutne.

 Sjednici su bili prisutni:

a) Članovi Općinskog vijeća:

1. Marija Šimunko
2. Marijan Belec
3. Marinko Matančić
4. Antonija Haleuš
5. Lidija Gatalica
6. Marijana Lovrenčec
7. Mirko Šandrovčan
8. Ankica Jelušić
9. Branko Golubić
10. Mirko Debeljak
11. Ivana Pavunić (stigla naknadno)
12. Ivan Šipek
13. Darijo Šogorić

b) Ostali:

1. Siniša Pavović, općinski načelnik,

2. Nataša Martinčević, Pročelnica JUO Općine Kloštar Podravski,

3. Ivan Čupen, djelatnik KOMUNALNO KP

4. Alen Janči, direktor TZP Dravski Peski

5. Davor Deskar, direktor DRAFT d.o.o.

6. Matija Gašparov, djelatnik KOMUNALNO KP d.o.o.

7. Dubravka Domović, viša referentica za administrativne poslove, zapisničarka.

Nakon prozivke, predsjednica Općinskog vijeća konstatira da je sjednici prisutno 12 članova (od točke 12., dolaskom vijećnice Ivane Pavunić, broj se mijenja na 13) Općinskog vijeća Općine Kloštar Podravski te sukladno tome ono može donositi pravovaljane odluke.

Sjednici na početku nije prisutna Ivana Pavunić.

Predsjednica je predložila i sljedeći

 D N E V N I R E D:

1. Usvajanje Zapisnika sa prethodne 15. i 16. sjednice Općinskog vijeća Općine Kloštar Podravski
2. Razmatranje Izvješća općinskog načelnika za razdoblje od 1. srpnja do 31. prosinca 2022. godine te donošenje Zaključka o usvajanju istog.
3. Razmatranje Izvješća o provedbi agrotehničkih mjera za 2022. godinu te donošenje Zaključka o usvajanju istog.
4. Razmatranje Izvješća o izvršenju Plana djelovanja u području prirodnih nepogoda

Općine Kloštar Podravski za 2022.god. te donošenje Zaključka o usvajanju istog.

1. Razmatranje Izvješća o provedbi Plana gospodarenja otpadom Republike Hrvatske za područje Općine Kloštar Podravski za 2022.god. te donošenje Zaključka o usvajanju istog.
2. Donošenje Zaključka o prijedlogu za imenovanje mrtvozornika na području Općine Kloštar Podravski.
3. Donošenje Zaključka o usvajanju Izvješća o obavljenoj provjeri provedbe naloga i preporuka danih u reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Koprivničko-križevačke županije
4. Donošenje Godišnjeg provedbenog plana unapređenja zaštite od požara za područje Općine Kloštar Podravski za 2023. godinu.
5. Donošenje izvješća o stanju zaštite od požara i provedbe godišnjeg provedbenog plana unapređenja zaštite od požara na području Općine Kloštar Podravski za 2022. godinu.
6. Donošenje Odluke o koeficijentima za obračun plaće službenika i namještenika u Jedinstvenom upravnom odjelu Općine Kloštar Podravski.
7. Donošenje Odluke o provedbi postupka jednostavne nabave za izradu tehničke dokumentacije za poduzetnički inkubator Kloštar Podravski.
8. Donošenje Odluke o provedbi postupka jednostavne nabave za izradu tehničke dokumentacije za izgradnju stambene zgrade u Budančevici.
9. Donošenje Odluke o proglašenju komunalne infrastrukture javnim dobrom u općoj uporabi.
10. Donošenje Zaključka o prijenosu nabavljena nefinancijske imovine OŠ Kloštar Podravski.
11. Donošenje Odluke o osnivanju poduzetničke zone “Zapad”.
12. Donošenje Odluke o raspisivanju javnog natječaja za prodaju i zakup zemljišta za solarne panele.
13. Donošenje Zaključka o davanju suglasnosti na Izvješće o radu trgovačkog društva DRAFT d.o.o.
14. Donošenje Zaključka o davanju suglasnosti na Izvješće o radu trgovačkog društva KOMUNALNO KP d.o.o.
15. Donošenje Zaključka o davanju suglasnosti na Izvješće o radu Turističke zajednica područja „DRAVSKI PESKI“.
16. Različito.

**AKTUALNI SAT.**

Predloženi dnevni red je nakon glasovanja jednoglasno prihvaćen.

Točka 2.

Razmatranje Izvješća općinskog načelnika za razdoblje od 1. srpnja do 31. prosinca 2022. godine te donošenje Zaključka o usvajanju istog

Siniša Pavlović je podnio polugodišnje Izvješće za svoj rad u drugoj polovini 2022. godine koji se prilaže ovom zapisniku.

Jednoglasno, s 12 glasova „ZA” donosi se Zaključak o usvajanju Izvješća općinskog načelnika za razdoblje od 1. srpnja do 31. prosinca 2022. godine.

Izvješće i Zaključak prilažu se zapisniku i čine njegov sastavni dio.

Točka 3.

Razmatranje Izvješća o provedbi agrotehničkih mjera za 2022. godinu

te donošenje Zaključka o usvajanju istog

Nataša Martinčević je prezentirala izvješće za 2022. godinu koju je podnio poljoprivredni redar i u kojem je naveden broj poduzetih mjera i akcija.

Jednoglasno, s 12 glasova „ZA” donosi se Zaključak o usvajanju Izvješća o provedbi agrotehničkih mjera za 2022. godinu.

Izvješće i Zaključak se prilažu ovom zapisniku i čine njegov sastavni dio.

4. Točka

Razmatranje Izvješća o izvršenju Plana djelovanja u području prirodnih nepogoda

Općine Kloštar Podravski za 2022.god. te donošenje Zaključka o usvajanju istog

Nataša Martinčević je podnijela izvješće o prijavi suše za koju su poljoprivrednici s područja naše općine prijavili štetu koja je procijenjena na 16.363.871,16 kuna, međutim, isplate nije bilo. Isplatu odobrava ili ne, županijsko povjerenstvo što znači da je Općina Kloštar Podravski svoj dio posla obavila po pravilima i na vrijeme.

Jednoglasno, s 12 glasova „ZA” donosi se Zaključak o usvajanju Izvješća o izvršenju Plana djelovanja u području prirodnih nepogoda Općine Kloštar Podravski za 2022.god.

Plan i Zaključak prilažu se ovom zapisniku i čine njegov sastavni dio.

 5. Točka

Razmatranje Izvješća o provedbi Plana gospodarenja otpadom Republike Hrvatske za područje Općine Kloštar Podravski za 2022.god. te donošenje Zaključka o usvajanju istog

Nataša Martinčević obavještava kako nam je ovo zadnje izvješće koje se podnosi, budući da će prema zakonu to izvješće podnositi DRAVA KOM d.o.o.. Količina predanog mješanog komunalnog otpada u 2022. godini je bila 287,90 tona.

Jednoglasno, s 12 glasova „ZA” donosi se Zaključak o usvajanju Izvješća o provedbi Plana gospodarenja otpadom Republike Hrvatske za područje Općine Kloštar Podravski za 2022. godini.

Izvješće i zaključak prilažu ovom zapisniku i čine njegov sastavni dio.

Točka 7.

Donošenje Zaključka o usvajanju Izvješća o obavljenoj provjeri provedbe naloga i preporuka danih u reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Koprivničko-križevačke županije

Nataša Martinčević objašnjava kako je stigao dopis od revizije koja je započeta 2019. godine, a odnosi se na upravljanje i raspolaganje nogometnim stadionima i igralištima. Izvješće se odnosi na Provedbu naloga i preporuka. Postoji još samo jedna je čestica koja nije uvrštena, odnosi se na NK Mladost Kloštar Podravski. A problem je u tome što projektant nije unio tu česticu i zato se nije mogla upisati u imovinu. Napravit će se ispravak.

Jednoglasno, s 12 glasova „ZA” donosi se Zaključak o usvajanju Izvješća o obavljenoj provjeri provedbe naloga i preporuka danih u reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Koprivničko-križevačke županije.

Zaključak se prilaže ovom zapisniku i čini njegov sastavni dio.

Točka 8.

Donošenje Godišnjeg provedbenog plana unapređenja zaštite od požara za područje Općine Kloštar Podravski za 2023. godinu

Nataša Martinčević objašnjava kako svake godine imamo nadzor, sva dokumentacija je u redu i zakonska obveza je donijeti ovaj godišnji plan.

Jednoglasno, s 12 glasova „ZA” donosi se Godišnji provedbeni plana unapređenja zaštite od požara za područje Općine Kloštar Podravski za 2023. godinu

Plan se prilaže ovom zapisniku i čine njegov sastavni dio.

Točka 9.

Donošenje izvješća o stanju zaštite od požara i provedbe godišnjeg provedbenog plana unapređenja zaštite od požara na području Općine Kloštar Podravski za 2022. godinu

Nataša Martinčević zahvaljuje Dariju Šogorić na opasci vezanoj uz ovu točku i napominje kako je donošenje izvješća zakonska obveza svake JLS.

Jednoglasno, s 12 glasova „ZA” donosi se Izvješće o stanju zaštite od požara i provedbe godišnjeg provedbenog plana unapređenja zaštite od požara na području Općine Kloštar Podravski za 2022. godinu.

Izvješće se prilaže ovom zapisniku i čine njegov sastavni dio.

Točka 10.

Donošenje Odluke o koeficijentima za obračun plaće službenika i namještenika u Jedinstvenom upravnom odjelu Općine Kloštar Podravski

Nataša Martinčević obrazlaže kako se promjena koeficijenta odnosi samo na računovodstvo, referenta koji ima SSS, a daleko veću odgovornost od upravnog referenta. Do sada je koeficijent bio manji za računovodstvo te se ovom odlukom povećava sa 2.39 na 2.70.

Jednoglasno, s 12 glasova „ZA” donosi se Odluka o koeficijentima za obračun plaće službenika i namještenika u Jedinstvenom upravnom odjelu Općine Kloštar Podravski.

Odluka se prilaže ovom zapisniku i čine njegov sastavni dio.

Točka 13.

Donošenje Odluke o proglašenju komunalne infrastrukture javnim dobrom u općoj uporabi

Nataša Martinčević bila je na radionici u županiji gdje je dobiven naputak da se komunalna infrastruktura koja se nalazi u vlasništvu naše općine proglasi javnim dobrom. Nakon donošenje ove odluke u Zemljišno knjižnom odjelu Općinskog suda u Koprivnici , komunalnu infrastruktura će se u zemljišnim knjigama upisati kao javno dobro u općoj uporabi, vlasništvo Općine Kloštar Podravski.

Jednoglasno, s 13 glasova „ZA” donosi se Odluka o proglašenju komunalne infrastrukture javnim dobrom u općoj uporabi.

 Odluka se prilaže ovom zapisniku i čine njegov sastavni dio.

Točka 15.

Donošenje Odluke o osnivanju poduzetničke zone “Zapad”

Siniša Pavlović objašnjava da se radi o Poduzetničkoj zoni u Budančevici, Herbas se širi, treba to područje proglasiti poduzetničkom zonom da bi ljudi mogli ishoditi potrebnu dokumentaciju.

Jednoglasno, s 13 glasova „ZA” donosi se Odluka o osnivanju poduzetničke zone “Zapad”.

 Odluka se prilaže ovom zapisniku i čine njegov sastavni dio.

OSTALO KAO NEPOTREBNO IZOSTAVLJENO

 Sjednica završena u 20.08 sati.

Zapisničarka: Predsjednica:

Dubravka Domović Marija Šimunko